Лихула
Лихула () варошица је на западу Естоније. Налази се у јужном делу округа Ланема и административни је центар општине Лихула.

Према подацима са пописа становништва 2011. у вароши је живело 1.246 становника.

На месту саврменог насеља постојало је крсташко утврђење Леал које се у писаним изворима први пут помиње 1211. године, иако је археолошки извесно да је на том месту постојало утврђење још у железно доба. Првобитно дрвено утврђење је 1238. заменило камено крсташко утврђење које је саградила Езелвичка бискупија уз подршку Тевтонског реда. Утврђење је срушено у време Ливонског рата.

У близини тврђаве током 1630-их подигнут је каштел који је припадао шведском генералу Оке Тоту. У каснијим годинама каштел је припадао разним племићим породицама.

Галерија

Види још 
 Лихула (општина) 
 Ланема

Референце

Спољашње везе 

 Званичан веб сајт општине

Градови у Естонији
Википројект географија/Насеља у Естонији
Седишта естонских општина
Округ Ланема